## Uredba o uvjetima, kriterijima, visini i načinu ostvarivanja prava dodjele državnih potpora male vrijednosti otočnim poslodavcima za očuvanje radnih mjesta

### NN 77/2006 (12.7.2006.), Uredba o uvjetima, kriterijima, visini i načinu ostvarivanja prava dodjele državnih potpora male vrijednosti otočnim poslodavcima za očuvanje radnih mjesta

# VLADA REPUBLIKA HRVATSKE

1844

Na temelju
članka 26. Zakona o otocima (»Narodne novine«, br.
34/99, 32/2002 i 33/2006), Vlada Republike Hrvatske je na sjednici održanoj
6. srpnja 2006. godine donijela

## UREDBU

### O UVJETIMA, KRITERIJIMA, VISINI I NAČINU OSTVARIVANJA PRAVA DODJELE DRŽAVNIH POTPORA MALE VRIJEDNOSTI OTOČNIM POSLODAVCIMA ZA OČUVANJE RADNIH MJESTA

PREDMET UREDBE

Članak 1.

Ovom Uredbom
određuju se uvjeti, kriteriji, visina i način ostvarivanja prava dodjele
državnih potpora male vrijednosti (u daljnjem tekstu: potpore) otočnim
poslodavcima za očuvanje radnih mjesta, te se utvrđuju prava i obveze
Ministarstva mora, turizma, prometa i razvitka (u daljnjem tekstu: Davatelj
potpora) i otočnih poslodavaca (u daljnjem tekstu: Korisnici potpora).

Članak 2.

Korisnici
potpora su fizičke osobe – obrtnici i pravne osobe koje imaju sjedište na
otocima i koji svoju djelatnost obavljaju na otocima (otočni poslodavci).

UVJETI ZA
OSTVARIVANJE PRAVA NA POTPORE

Članak 3.

Potpore
Korisnici potpora iz članka 2. ove Uredbe mogu ostvariti pod sljedećim
uvjetima:

– da imaju
sjedište na otocima,

– da obavljaju
djelatnost na otocima,

– da radnici
koje zapošljavaju imaju prebivalište na otocima,

– da radnici
koje zapošljavaju rade kod istog Korisnika potpora najmanje dvanaest mjeseci
bez prekida,

– da udio
vlasništva Republike Hrvatske, jedinice regionalne (područne) samouprave i
jedinice lokalne samouprave u strukturi vlasništva Korisnika potpora nije
veći od 50%,

– da nisu
financijske institucije (banke, osiguravajuća društva, štedno-kreditne
zadruge i slično).

KRITERIJI
OSTVARIVANJA PRAVA NA POTPORE

Članak 4.

Kriteriji za
ostvarivanje prava na potpore su:

– broj
zaposlenih radnika,

– obavljanje
djelatnosti, sukladno članku 15. Zakona o otocima,

– obavljanje
djelatnosti brodogradnje, odnosno proizvodnje brodske opreme i remonta
brodova koji neće napuštati teritorijalno more Republike Hrvatske, izuzev
djelatnosti za poticanje izvoza, djelatnosti prometa i djelatnosti
proizvodnje čelika, sukladno Zakonu o državnim potporama (»Narodne novine«,
broj 140/2005) i Uredbi o državnim potporama (»Narodne novine«, broj
121/2003), sukladno članku 5. stavku 3., čija se pravila primjenjuju
sukladno članku 10. stavcima 1. i 2. Uredbe o državnim potporama (»Narodne
novine«, broj 50/2006).

VISINA POTPORA

Članak 5.

Korisnici
potpora mogu ostvariti pravo na potpore za očuvanje radnih mjesta, u ukupnom
iznosu do 750.000,00 kuna u razdoblju od tri godine.

Članak 6.

Korisnici
potpora na otocima prve skupine, sukladno članku 2. stavku 2. Zakona o
otocima, jednom godišnje imaju pravo na potpore sukladno kriterijima na
temelju ove Uredbe, u iznosu od 100% jedne prosječne isplaćene mjesečne
bruto plaće koju isplaćuje Korisnik potpora, bez doprinosa na plaću.

Korisnici
potpora na otocima druge skupine, sukladno članku 2. stavku 3. Zakona o
otocima, jednom godišnje imaju pravo na potpore sukladno kriterijima na
temelju ove Uredbe, u iznosu od 50% jedne prosječne isplaćene mjesečne bruto
plaće koju isplaćuje Korisnik potpora, bez doprinosa na plaću.

NAČIN
OSTVARIVANJA PRAVA NA POTPORE

Članak 7.

Davatelj
potpora raspisuje u dnevnom tisku Javni poziv za dodjelu potpora.

Javni poziv
mora sadržavati uvjete i kriterije za ostvarivanje prava na potpore, te rok
za podnošenje zahtjeva za potpore.

Obrazac
zahtjeva za potpore iz stavka 2. ovog članka objavljuje se u Prilogu 1. ove
Uredbe i sastavni je dio ove Uredbe.

Obrazac
zahtjeva za potpore dostupan je i na web stranicama Davatelja potpora, www.mmtpr.hr.

Članak 8.

Uz zahtjev iz
članka 7. ove Uredbe, Korisnik potpora dužan je priložiti po jedan primjerak
sljedećih dokumenata:

1. podatke o
pravnom statusu:

• za obrtnike:

– preslika
rješenja o osnivanju obrta (obrtnica) i

– preslika
matičnog kartona potpisa u banci za sve žiro-račune, koji ne mogu biti
stariji od 30 dana;

• za trgovačka
društva:

– preslika
rješenja o upisu u sudski registar;

– preslika
društvenog ugovora u slučaju da se radi o više osnivača trgovačkog društva

– preslika
matičnog kartona u banci za sve žiro-račune, koji ne mogu biti stariji od 30
dana

• za zadruge:

– preslika
rješenja o upisu u sudski registar;

– preslika
ugovora o osnivanju zadruge;

– preslika
matičnog kartona u banci za sve žiro-račune, koji ne mogu biti stariji od 30
dana

2. potvrdu
nadležne Porezne uprave o uplaćenim obvezama za radnike, koja ne može biti
starija od 30 dana,

3. preslike
ugovora o radu za svakog radnika za kojeg se traži potpora i preslika osobne
iskaznice,

4. izračun
prosjeka isplaćene bruto plaće bez doprinosa na plaću, za posljednjih 12
mjeseci za svakog radnika za kojeg se traži potpora,

5. ovjerenu
izjavu Korisnika potpora kod javnog bilježnika o svim dodijeljenim državnim
potporama male vrijednosti koje su Korisniku potpora dodijeljene unazad tri
godine do dana podnošenja zahtjeva za potpore na temelju ove Uredbe.

Članak 9.

Zahtjev za
potpore iz članka 7. ove Uredbe podnosi se sukladno uvjetima i kriterijima
za ostvarivanje prava na potpore s potrebnom dokumentacijom propisanom u
članku 8. ove Uredbe i u roku određenom u Javnom pozivu.

Nepotpuni i
nepravodobni zahtjevi neće se uzimati u razmatranje.

Članak 10.

Radi
ostvarivanja prava na potpore i dodjelu potpora Korisnicima potpora Davatelj
potpora osniva Povjerenstvo za ostvarivanje prava na potpore male
vrijednosti otočnim poslodavcima za očuvanje radnih mjesta (u daljnjem
tekstu: Povjerenstvo).

Povjerenstvo
imenuje ministar nadležan za otoke. Povjerenstvo se sastoji od 5 članova
koje čine dva predstavnika Davatelja potpora, te po jedan predstavnik
Ministarstva nadležnog za gospodarstvo, Ministarstva financija i Hrvatskog
zavoda za zapošljavanje.

Povjerenstvo
donosi Poslovnik o radu uz suglasnost ministra nadležnog za otoke.

Povjerenstvo
je dužno pored poslova iz stavka 1. ovog članka voditi evidenciju o svim
potporama dodijeljenim na temelju ove Uredbe i podatke o njima čuvati 10
godina.

Povjerenstvo
je dužno u roku od 15 dana izvijestiti Ministarstvo financija i Agenciju za
zaštitu tržišnog natjecanja o dodijeljenim potporama na temelju ove Uredbe

Članak 11.

Potpore na
temelju ove Uredbe dodjeljuju se jednokratno – jednom godišnje do 31.
prosinca tekuće godine za prethodno raz­doblje,
a sukladno sredstvima osiguranim u državnom proračunu Davatelja potpora.

Članak 12.

Ova Uredba
stupa na snagu osmog dana od dana objave u »Narodnim novinama«.

Klasa:
421-01/06-01/03

Urbroj:
5030114-06-1

Zagreb, 6.
srpnja 2006.

Potpredsjednica

Vlade i ministrica obitelji, branitelja i
međugeneracijske solidarnosti

**Jadranka Kosor,
dipl. iur., v. r.**

PRILOG 1.

ZAHTJEV ZA
POTPORE

temeljem
Uredbe o uvjetima, kriterijima, visini i načinu ostvarivanja prava dodjele
državnih potpora male vrijednosti otočnim poslodavcima za očuvanje radnih
mjesta

|  |
| --- |
| Otočni poslodavci na otocima prve skupine |
| □ obrti |
| □ trgovačka društva |
| □ zadruge |
| Otočni poslodavci na otocima druge skupine |
| □ obrti |
| □ trgovačka društva |
| □ zadruge |

U prazno polje
križićem označite djelatnost za koju podnosite Zahtjev

I.
OPĆI PODACI O
PODNOSITELJU ZAHTJEVA

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1. Naziv obrta, trgovačkog društva ili zadruge – sjedište, ulica i br.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | | | |
| Matični broj |  |  |  |  |  |  |  |  |

Djelatnost

slovima:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| 2. Telefon  Faks | |  |
| 3. Datum i mjesto registracije, broj dokumenta registracije | |  |
| 4. Žiroračun | |  |
| 5. Ukupan broj zaposlenih na dan \_\_\_\_\_\_\_,  – od toga: – na određeno vrijeme | |  |
|  |
| – žene | |  |
| – stručna sprema: | NKV |  |
|  | PKV |  |
|  | KV, VKV |  |
|  | SSS |  |
|  | VŠS |  |
|  | VSS |  |
| 6. Struktura vlasništva: | |  |
|  | | privatno  100 % |
|  | | suvlasništvo % |
|  | | fondovi % |

II.
PODACI O RADNICIMA
ZA KOJE SE PODNOSI ZAHTJEV

|  |  |  |  |  |  |  |  |
| --- | --- | --- | --- | --- | --- | --- | --- |
| IME I PREZIME | MBG | Prebivalište | Razina obrazovanja | Datum zaposlenja | Ugovor o radu (određeno/  neodređeno) | Radno mjesto | Isplaćena bruto plaća |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |
| 4. |  |  |  |  |  |  |  |
| 5. |  |  |  |  |  |  |  |

Ime i prezime
osobe za kontakt s Ministarstvom (tel/faks:)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                                                                                          Žig i potpis podnositelja Zahtjeva

Uz Zahtjev za
naknadu potrebno je priložiti:

1. podatke o
pravnom statusu:

• za obrtnike:

– preslika
rješenja o osnivanju obrta (obrtnica) i

– preslika
matičnog kartona potpisa u banci za sve žiro-račune koji ne mogu biti
stariji od 30 dana;

• za trgovačka
društva:

– preslika
rješenja o upisu u sudski registar;

– preslika
društvenog ugovora u slučaju da se radi o više osnivača trgovačkog društva

– preslika
matičnog kartona u banci za sve žiro-račune koji ne mogu biti stariji od 30
dana

• za zadruge:

– preslika
rješenja o upisu u sudski registar;

– preslika
ugovora o osnivanju zadruge;

– preslika
matičnog kartona u banci za sve žiro-račune koji ne mogu biti stariji od 30
dana

2. potvrdu
nadležne Porezne uprave o uplaćenim obvezama, koja ne može biti starija od
30 dana za radnike,

3. preslike
ugovora o radu za svakog radnika za kojeg se traži potpora i preslika osobne
iskaznice,

4. izračun
prosjeka isplaćene bruto plaće bez doprinosa na plaću, za posljednjih 12
mjeseci za svakog radnika za kojeg se traži potpora,

5. ovjerenu
izjavu Korisnika potpore kod javnog bilježnika o svim dodijeljenim državnim
potporama male vrijednosti koje su Korisniku potpore dodijeljene unazad tri
godine do dana podnošenja zahtjeva za potporu na temelju ove Uredbe.

Uredba, NN 77/2006-1844